Jegyzőkönyv
  

Készült: 2013. május 28-án a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila alpogármester

                       Boskóné Dr Tabányi Annamária aljegyző



Vízi Istvánné FKDM TKT Családsegítő és Gyermekjóléti Szolgálat vezetője

                                    

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére.

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
130/2013.(05.28.) határozata
Napirend elfogadása

Kunpeszér Község Önkormányzat Képviselő-testülete 2013. május 28. napján megtartott ülésének napirendjét a következők szerint határozza meg:

1./ Beszámoló a FKDM TKT Családsegítő és Gyermekjóléti Szolgálat 2012. évi munkájáról


Előadó: Vízi Istvánné intézményvezető

2./Értékelés Kunpeszér Község Önkormányzat gyermekjóléti és gyermekvédelmi feladatainak 2012. évi ellátásáról


Előadó: polgármester

3./Egyéb ügyek


Előadó: polgármester

I.Napirendi pont tárgyalása

Beszámoló a FKDM TKT Családsegítő és Gyermekjóléti Szolgálat 2012. évi munkájáról

Előadó: Vízi Istvánné intézményvezető

(Előterjesztés a jkv. 1.sz. melléklete)

Németh László külön köszönti Vízi Istvánnét,kéri, hogy írásos beszámolóját szóban egészítse ki.

Vízi Istvánné ismerteti az írásos előterjesztésben foglaltakat. Elmondja, hogy júniustól változás lesz a gyermekjóléti feladatokat ellátó munkatárs személyében. Elmondja, hogy az óvodával, iskolával jó, szoros együttműködés alakult ki. 2013. január 01-től a járás hatáskörébe került a védelembe vétel és az ideiglenes hatályú elhelyezés. Elmondja, hogy egy kisebb irodára lenne szükségük, ahol telefon és internet is van.

Németh László javasolja, hogy a következő héttől költözzenek a polgármesteri irodába, mivel az minden szempontból megfelelő lenne. Vízi Istvánné köszöni a lehetőséget.

Németh László amennyiben kérdés nincs, javasolja a beszámoló elfogadását. 

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
131/2013.(05.28.) határozata

Kunpeszér Községi Önkormányzat Képviselő-testülete –jelen határozat mellékletét képező-  az FKDM TKT Családsegítő és Gyermekjóléti Szolgálat 2012. évi munkájáról szóló beszámolót megismerte és megtárgyalta, azt elfogadja.

Felelős:képviselő-testület

Határidő:azonnal
II.Napirendi pont tárgyalása

Értékelés Kunpeszér Község Önkormányzat gyermekjóléti és gyermekvédelmi feladatainak 2012. évi ellátásáról

Előadó: polgármester

 (Előterjesztés a jkv. 2. sz. melléklete)

Németh László ismerteti az írásos előterjesztésben foglaltakat. Elmondja, hogy az Önkormányzat lehetőségeihez mérten a tavalyi évben is szem előtt tartotta rászoruló gyermekek és családok támogatását. A beszámoló a tavalyi év adatait tartalmazza az 1997. évi XXXI. tv . előírásainak megfelelően.

Amennyiben kérdés nincs, kéri a beszámoló elfogadását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

132/2013.( 05.28.)  számú 

határozata

Kunpeszér Községi Önkormányzat Képviselő-testülete –jelen határozat mellékletét képező- Értékelés Kunpeszér Község Önkormányzat gyermekjóléti és gyermekvédelmi feladatainak 2012. évi ellátásáról szóló beszámolót megismerte és megtárgyalta, azt elfogadja.

Felelős:képviselő-testület

Határidő:azonnal

III.Napirendi pont tárgyalása
Egyéb ügyek

Előadó Polgármester

-Németh László polgármester: elmondja, hogy az ECO-VERDE Környezetvédelmi és Energiahatékonysági Kft. kereste meg önkormányzatunkat vízdíj és csatornadíj megtakarítási ajánlattal. Az ajánlatnak megfelelően alacsony áteresztésű vízadagolók kerülnének felszerelésre az óvoda épületében. A beruházás kb. 40.000,- Ft-ot tenne ki és kb. 5-6 hónap alatt térülne meg.

A képviselő-testület egyhangúlag a beruházás megvalósítása mellett foglalt állást.

-Németh László ismerteti a képviselőkkel a falunapi programot, elmondja, hogy a következő ülésre javaslatokat vár a Szebb Kunpeszérét díjra, valamint a Kunpeszérét kitüntető címre

Németh László elmondja, hogy Nagy Sándor meg szeretné vásárolni azt a 3 Önkormányzati telket, melyet a Vital-Bau Kft-től vásároltunk vissza, de írásbeli kérelmet még nem adott be.

Németh László ismerteti Bartal Gyula kérelmét, a Kunpeszér, Arany J. utca 1. szám alatti szolgálati lakás bérbevételére. Elmondja, hogy a lakás jelenleg nincs beköltözhető állapotban, karbantartásra szorul.

Javasolja a kérelem elutasítását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

133/2013.( 05.28.)  számú 

határozata

Kunpeszér Községi Önkormányzat Képviselő-testülete úgy határoz, hogy elutasítja Bartal Gyula Kunpeszér, Arany J. utca 1. szám alatti szolgálati lakás bérbevételére vonatkozó kérelmét, mivel a lakás jelenleg nincs beköltözhető állapotban, az karbantartásra szorul.

Felelős:képviselő-testület

Határidő:azonnal

Németh László elmondja, hogy a 314-es önkormányzati tulajdonú gyep bérbevételére több, azzal szomszédos ingatlan tulajdonosa is megkereste.

A képviselő-testület egyhangúlag úgy foglalt állást, hogy a szomszédos ingatlanok tulajdonosai közötti megegyezésnek megfelelően kerüljön bérbeadásra a terület a megállapított hektáronkénti bérleti díjnak megfelelően, a már szerződéssel rendelkezők esetében ennek megfelelően (a megnövekedett területre) kerüljön módosításra az eredeti szerződés.

Németh László ismerteti Pető László 6096 Kunpeszér, Széchenyi utca 17. szám alatti lakos kérelmét. Javasolja , hogy a 314-es hrsz-ú területből további 1 ha 418 m2 kerüljön bérbeadásra Pető László részére, módosítva ezzel a 2011.05.23-án kelt bérleti szerződést.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

134/2013.( 05.28.)  számú 

határozata

Kunpeszér Községi Önkormányzat Képviselő-testülete úgy határoz, hogy Pető László 6096 Kunpeszér, Széchenyi utca 17. szám alatti lakos részére bérbe ad a 314-es hrsz-ú gyep területből további 1 ha 418 m2 –t, módosítva ezzel a 2011.05.23-án kelt bérleti szerződést.

Felhatalmazza a polgármestert a bérleti szerződés módosítására

Felelős:polgármester

Határidő:2013.07.01.

Németh László ismerteti Tóth József 6096 Kunpeszér, Béke utca 58.  szám alatti lakos kérelmét. Javasolja , hogy a 250/26 és a 250/27 hrsz-ú önkormányzati ingatlan kerüljön bérbeadásra kérelmező részére.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

135/2013.( 05.28.)  számú 

határozata

Kunpeszér Községi Önkormányzat Képviselő-testülete úgy határoz, hogy Tóth József 6096 Kunpeszér, Béke utca 58. szám alatti lakos részére bérbe adja a 250/26 és a 250/27 hrsz-ú önkormányzati ingatlant.

Felhatalmazza a polgármestert a bérleti szerződés aláírására.
Felelős:polgármester

Határidő:2013.06.01.

Németh László elmondja, hogy Dunai László Kunadacs polgármestere a Kunadacsi Közös Önkormányzati Hivatalban 2013.      augusztus 12-25. között tervezi az idei évben elrendelni az igazgatási szünetet a székhelytelepülésen. Javasolja az igazgatási szünetet tervezett időpontjának elfogadását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

136/2013.( 05.28.)  számú 

határozata

Kunpeszér Községi Önkormányzat Képviselő-testülete úgy határoz, hogy a Kunadacsi Közös Önkormányzati Hivatal székhely településén 2013.   augusztus 12-25.  tervezett igazgatási szünet elrendelésével egyetért, ahhoz hozzájárul.
Mivel az ülésnek több napirendje, kérdés és hozzászólás nem volt, a polgármester azt 9 órakor  bezárta.

 

Km.f.

 


Varga Attila                            

       Boskóné Dr. Tabányi Annamária


alpolgármester                                  

               aljegyző
